runetrust/blame-folketinget-dk huggingface dataset:
Søren Kolstrup (EL), 2001-03-16:
Mit spørgsmål til hr. Arne Melchior lyder: Vil hr. Arne Melchior bekræfte, at der er en sammenhæng mellem farten på motorveje og dermed også farten, den faktiske fart, på sidevejene, og at det dermed er relevant ikke blot at studere highway-tal, men også tallene for sidevejene?
Søren Kolstrup (EL), 2000-02-04:
Der skal ikke være tvivl om, at vi ønsker, hvis man stadig væk i det her samfund vil fastholde udlicitering, stadig væk vil fastholde, at noget lægges ud som offentlige aktieselskaber, at den her lovgivning uindskrænket kommer til at vedrøre alt, som har at gøre med en offentlig miljølovgivning.
Erik Larsen (V), 2000-10-31:
Derfor er vi tilfreds med, at regeringen kommer med et forslag, som for en del løser problemet i en eller anden udstrækning. Vi er også indstillet på, at forslaget om helbredstillægget i nogen grad over for nogle grupper kan være medvirkende til at give en større dækning end den, man har i dag.
Marlene Harpsøe (DF), 2018-02-02:
Vi ved ikke med sikkerhed, hvor disse unge i stedet er gået hen, og selv om der kan være et svingende elevtal på produktionsskolerne, havde vi i Dansk Folkeparti alligevel en bange anelse om, at de unge afviste produktionsskoletilbuddet bl.a. på grund af den lavere ydelse, der dermed havde givet dem et øget økonomisk incitament til i stedet at få uddannelseshjælp.
Per Clausen (EL), 2006-05-30:
Vi hilser tilsagn om indførelse af en behandlingsgaranti velkommen, men vi vil gerne sige fra Enhedslistens side, at vi synes, det er vigtigt, at garantien sikrer både rettigheder og valgmuligheder i form af fri og uhindret adgang til den form for støtte, hjælp og behandling, den enkelte selv mener at have brug for, herunder også medicinfri behandlingstilbud, eksempelvis i form af døgnhuse under psykologisk og pædagogisk ledelse.
Per Clausen (EL), 2007-04-18:
Hesteområdet er selvfølgelig også lidt anderledes end mange af de andre områder, vi beskæftiger os meget med herinde, for hvor de dyr, der normalt udsættes for erhvervsmæssig udnyttelse, jo helt klart kommer under et pres på grund af sådan den almindelige udvikling i produktionsforholdene, ja, så er det jo for de fleste heste anderledes forstået på den måde, at de jo mest er at betragte som hobbydyr, selv om man jo ikke skal se bort fra, at i hvert fald en del heste jo også indgår i idrætsudøvelse og dér jo udsættes for det samme pres, som idrætsudøvere kan blive udsat for, uden de samme muligheder for selv at kunne tage stilling til, hvad man vil udsættes for.
Morten Bødskov (S), 2024-10-08:
Det er jo rigtigt nok, som det har været fremme, at vi ikke har nogen indre vandveje i Danmark, men – og det er det interessante – det kan jo i princippet godt ske, at arbejdsgivere og lønmodtagere aftaler, at danske regler skal gælde for en ansættelse om bord på et danskejet skib, som så sejler under et fremmed flag, men som sejler på indre vandveje i andre EU-lande.
Anne Grete Holmsgaard (SF), 2003-12-04:
Og er det ikke rigtigt, at når vi ved, at det, regeringen selv regner med for 2003, er en overskridelse af kvoteloftet svarende til 5 mio. t CO2 i 2003, så bevæger vi os i den forkerte retning i forhold til vores målsætninger.
Jørn Jespersen (SF), 2002-01-10:
Når man har set, hvad regeringen så efterfølgende har lavet på miljøområdet: fjernet hele energidelen, adskilt dét, flyttet miljøstøtten til udviklingslande over i Udenrigsministeriet og skærer voldsomt ned på miljøbistanden, så siger jeg bare, at regeringen har et voldsomt troværdighedsproblem, for det havde klædt den, hvis den havde fortalt befolkningen på forhånd, at det var det, den agtede at gøre.
Louise Frevert (DF), 2004-04-27:
En centralt og landsdækkende tilrettelagt uddannelse, hvor metodefriheden skal bevares, med centralt fastsatte CFK'er vil være ønskværdigt. Så går jeg over til læreruddannelsen: En fornyelse af læreruddannelsen er i Dansk Folkepartis optik tiltrængt, da vi ikke mener, at der er den grobund i læreruddannelsen, som der er behov for, da der er kommet en ny folkeskolelov.
Christian Friis Bach (V), 2025-02-19:
Så det er jo ikke, fordi vi fratager borgere muligheder for at få varetaget hensynet til hjælp og omsorg og støtte, hvis de har brug for det, og hvis den voldelige adfærd skyldes psykiske sygdomme eller misbrug, skal det håndteres, og kommunen har en forpligtigelse til det, men det skal bare ikke være på det sted.
Jan E. Jørgensen (V), 2012-12-14:
Ligesom skatteministeren her for nylig heroisk traf beslutning om, at brandvæsenet godt måtte hjælpe, når der skulle tændes juletræer rundtomkring, og stor ros for det, så kunne man da også have et håb om, at skatteministeren kunne lytte til de argumenter, der kom omkring reklameafgiften.
Simon Emil Ammitzbøll (LA), 2009-11-12:
Dertil kommer, at Det Europæiske Overvågningscenter for Narkotika og Narkotikamisbrug i sidste uge kom med en rapport, der dokumenterer, at Danmark er det land i EU, der har det højeste forbrug af hash; det er en total fallit for den forbudspolitik, som skiftende regeringer har stået for i forhold til hash – en total fallit.
Jacob Mark (SF), 2017-11-07:
Hvis der er en skole, der ikke synes, at et klasseloft er den bedste idé, men gerne vil have 25 elever i klassen, fordi det vil være lettere i forhold til organiseringen, kunne man sige, at der skulle være den fleksibilitet i det, at der i stedet for et klasseloft kunne være en ordning med to voksne.
Karen Jespersen (S), 2001-03-22:
Det fremgår af forslaget, at forslagsstillerne hermed ønsker at sikre, at der tilvejebringes det bedst mulige og mest uafhængige informationsgrundlag for asylsagsbehandlingen. Jeg kan oplyse, at udlændingemyndighederne er i besiddelse af en omfattende samling af generelt baggrundsmateriale om forholdene i de lande, hvorfra Danmark modtager asylansøgere, og netop for at tilvejebringe et så bredt oplysningsgrundlag som mulig indhentes baggrundsoplysningerne fra mange forskellige kilder.
Jørn Jespersen (SF), 1999-12-10:
På den baggrund vil jeg gerne spørge, om Socialdemokratiet er enige i, at det skal de ikke, fordi det genbrug, der finder sted her, kun i minimalt omfang vedrører selve kablerne og dermed ikke nedsætter behovet for ny pvc, og hvor man jo som begrundelse for spørgsmålet kunne sige, at vi aldrig får løst det grundlæggende pvc-problem på længere sigt, hvis vi ikke får nedsat selve forbruget. Med hensyn til tagrender: De bliver ikke genbrugt til nye tagrender.
Rikke Hvilshøj (V), 2005-05-12:
Som det fremgår af den integrationsplan, som regeringen fremlagde i går, vil vi i forbindelse med satspuljeforhandlingerne for 2006 søge tilslutning til, at der afsættes særlige midler, der skal forbedre rammerne for, at familier, foreninger, lokalgrupper og andre kan bidrage til en god modtagelse i lokalmiljøet af flygtninge og indvandrere.
Svend Erik Hovmand (V), 2000-11-24:
Altså det dér med at lave tilskudsordninger, som skal bruges på den måde, som regeringen har foreslået, og oven i købet stjæle pengene fra de samme virksomheder og især de mindste af dem, vender vi os selvfølgelig imod, ligesom resten af erhvervslivet gør.
Christian Friis Bach (RV), 2012-05-29:
Vi vil styrke vores brug af budgetstøtte og i stigende grad arbejde igennem multilaterale mekanismer, hvor vi indgår en kontrakt med regeringerne i verdens fattige lande og bidrager til en stærk og samlet indsats for uddannelse, sundhed og i stigende grad sociale sikkerhedsnet.
Mariann Fischer Boel (V), 1999-11-12:
Jeg vil gerne have lov til at citere fra bemærkningerne til lovforslaget: »I det omfang en sådan regelændring måtte medføre større afgiftsindtægter fra bilområdet, kan stramningen medgå til at opfylde regeringens finanspolitiske mål og underbygge miljøindsatsen på trafikområdet.« I det omfang der er penge i sagen, skriver ministeren.
Holger K. Nielsen (SF), 2004-03-31:
Jeg synes, at Socialdemokraternes holdning i det her spørgsmål er blevet en smule mystisk her på det sidste. Hr. Jeppe Kofod var jo vældig oppe at køre, kort tid efter at statsministeren var ude med sine udtalelser i Kina, og der var ikke grænser for den kritik, som hr. Jeppe Kofod lancerede på det tidspunkt.
Martin Lidegaard (RV), 2004-11-19:
Og jeg håber meget, at ministeren i en positiv ånd vil lytte til de forslag til forandringer, der vil komme, for jeg synes, det er vigtigt, at det her, som vi jo godt kan tillade os at kalde bibelen for dansk fødevarepolitik, hviler på et solidt, bredt grundlag i Folketinget.
Kristian Thulesen Dahl (DF), 2014-05-15:
gjort det klart, at når det beslutningsforslag, som jo også blev diskuteret den pågældende sommer, hvor man havde diskussionen om Vejlegården, ikke blev fremsat i Folketinget det pågældende efterår, var det, fordi det blev sagt, at hvis det blev gennemført, ville vi i Danmark skulle anerkende eksempelvis polske overenskomster, der ville betyde, at man så lovligt i Danmark skulle kunne betale folk f.eks. 40 kr. i timen.
Line Barfod (EL), 2008-04-08:
Mener ordføreren, at disse mennesker skal have ret til at komme op og få en ydelse, så de f.eks. altid har råd til at købe deres medicin, har råd til at købe mad, har råd til at købe en gave til deres børnebørns fødselsdag, eller mener ordføreren, at det altså er for store krav at stille i Danmark i dag?
Flemming Møller Mortensen (S), 2017-11-08:
Den er også så god, at vi har hørt og bemærket, at adskillige folketingsmedlemmer og ministre og også en partileder fra Venstre har givet udtryk for – over de sidste år – at brugerbetaling er noget, der ligger og er i tankerne om, hvordan man kan lave ændringer i sundhedsvæsenet.
Simon Emil Ammitzbøll (LA), 2010-11-23:
Det sidste – for også at få den frie debat og en anden dimension med – er, at vi godt kunne tænke os at høre, hvad regeringen tænker i forhold til offentligt ansattes ytringsfrihed; hvordan vi sikrer, at offentligt ansatte ikke kommer i klemme, når de benytter sig af deres ytringsfrihed.
Karina Lorentzen Dehnhardt (SF), 2022-04-22:
Vi skal tage et opgør med den kultur, som banderne er eksponenter for, hvor deres tilstedeværelse i gadebilledet, voldsparathed, paradekørsel, muskelbiler, åbenlys narkohandel og pression mod borgere og lokalt butiksliv i form af at opkræve beskyttelsespenge jo mange steder har antaget et omfang, som krænker retsfølelsen og skaber en grundlæggende utryghed.
Lene Espersen (KF), 2004-02-06:
Jeg kan særligt oplyse, at Den Grønlandske Retsvæsenskommission under kommissionens indledende møder i 1994 drøftede, hvorvidt problemstillingen vedrørende de grønlandske indsatte i Anstalten ved Herstedvester eventuelt skulle behandles forlods i en selvstændig betænkning.
Simon Kollerup (S), 2023-02-21:
Vi mener, det er en god idé, og vi mener, det giver god mening, at man kan teste personel for, om de måtte være påvirket af narkotika, for selvfølgelig skal vi kunne sikre os, at militært personel, der eksempelvis betjener et køretøj eller håndterer våben, hverken er påvirket af alkohol, men selvfølgelig heller ikke af euforiserende stoffer, fordi det er potentielt livsfarligt, både for dem selv, men også for deres kolleger og deres omgivelser, og det kan medføre særdeles alvorlige konsekvenser.
Simon Emil Ammitzbøll (LA), 2011-10-06:
Jeg har ikke hørt om andre partier end Socialdemokraterne og SF, der er gået til valg på øget brugerbetaling på uddannelserne, og jeg kan i hvert fald love, at Liberal Alliance ikke er gået til valg på at indføre så meget som en krone eller en øre mere i brugerbetaling på uddannelsesområdet.
Lars Løkke Rasmussen (V), 2010-05-05:
Og allerede der har jeg jo så også udtrykt, hvad der også er en reel statslig dansk interesse i at understøtte de geologiske undersøgelser, der muligvis kan føre til, at der kan flyde en indtægtsstrøm, som over tid vil kunne gøre det grønlandske samfund selvbærende.
Mogens Nørgård Pedersen (KRF), 2003-10-09:
Vi har da et arbejdsmarked med rimelig gode overenskomster, så det er altså ikke dér, billig arbejdskraft fra andre EU-lande eller fra nye EU-lande er et problem, men det er måske sådan en skræmmekampagne mod udlændinge og EU, hvem ved?
Jan Trøjborg (S), 1998-05-06:
Men der ville ikke være noget, der glædede mig mere, end hvis det var mere almindeligt, at man fandt frem til en kommerciel aftale, fremfor at der desværre i visse tilfælde skal både forliges og måske også træffes afgørelser af Telestyrelsen. Jeg vil sige tak til hr. Brian Mikkelsen for de meget positive kommentarer.
Per Stig Møller (KF), 2010-03-23:
Lovforslaget bygger på et gensidighedsprincip, og det betyder, at bestemmelserne kun kan finde anvendelse på genstande, som begæres tilbageleveret til et land, der selv har tiltrådt UNIDROIT-konventionen, og her har der jo så både fra hr. Per Clausen og hr. Mogens Jensen været flere forskellige indvendinger omkring netop det.
Ellen Trane Nørby (V), 2021-03-17:
Men jeg synes desværre ikke, at vi er kommet så langt endnu, og jeg håber, at ministeren efter spørgsmålet i dag bare vil tage med sig, at det jo ikke er nok, at vi taler om det her; vi er også nødt til at træffe nogle beslutninger, der får eleverne tilbage på erhvervsuddannelserne.
Hans Kristian Skibby (DD), 2025-05-21:
I forhold til debatten var det måske os andre, der holdt vejret lidt for nogle uger siden, hvor SF's retsordfører var ude med en melding om, at man fra SF's side synes, at det er en glimrende idé at idømme folk 5 års fængsel for at skyde en ulv.
Morten Homann (SF), 2006-02-07:
Jeg sætter meget pris på hr. Mikkel Denckers omsorg for, at man ikke kommer i den situation, hvor man bliver nødt til at stemme imod et lovforslag med fornuftige elementer, fordi de er koblet med nogle dybt ufornuftige elementer, som ikke har noget som helst med resten at gøre.
Esben Lunde Larsen (V), 2017-01-26:
Det, kystanalysen jo så har vist, er, at der også er andre steder i landet, hvor nogle af de samme parametre gør sig gældende, og derfor har jeg også sagt, at hvordan virkeligheden ser ud efter 2018, når den samlede statslige fællesaftale skal genforhandles, må vi forholde os til til den tid, for det er jo sådan, det er, når man laver forhandlinger om kystsikring og kystbeskyttelse.
Aaja Chemnitz Larsen (IA), 2018-11-22:
Grunden til, at jeg spørger, er sådan set mere, at jeg synes, at der også er behov for at kigge på den lidt kortere bane, hvordan vi kan sikre en større inddragelse fra grønlandsk side, fra færøsk side i forhold til den udenrigspolitik, der føres på vores vegne.
Claus Larsen-Jensen (S), 2000-03-30:
Det er ikke det, der er på dagsordenen, det er ikke det, der er sammenhængen i det arbejde, der er sat i gang ved de møder, der har været, og for at ingen skal være i tvivl om det, skal jeg sige til dem, som er meget optaget af, om nu Østrig skulle være underliggende i den her diskussion, at det har ikke været berørt med et eneste ord og er ikke underliggende i denne sag.
Mette Frederiksen (S), 2013-02-28:
Med det kolossale tab af arbejdspladser, der har været op igennem krisen med en for ringe konkurrenceevne og med en for lav produktivitet, er det helt afgørende, at vi understøtter sunde virksomheder og dermed også arbejdspladser i et tilstrækkeligt omfang.
Line Barfod (EL), 2009-11-12:
Vi har jo foreslået i lang, lang tid fra Enhedslistens side, at man skulle lave en en-til-en-indsats, således at hver gang man sætter en ekstra betjent ind, burde man også sætte en ekstra socialmedarbejder ind, og jeg kan ikke forstå, man ikke snart indser i regeringen, at det er nødvendigt også at styrke det område.
Lars Boje Mathiesen (BP), 2026-01-29:
For er det ikke korrekt, at bare fordi man har et politisk ønske om, at der skal dømmes anderledes, er der ikke en eneste bekendtgørelse eller paragraf, som forpligter de her dommere til at dømme anderledes og lave en fortolkning, der er anderledes end med den nuværende praksis, de har?
Morten Messerschmidt (DF), 2005-06-08:
Men jeg kunne godt tænke mig at vide, om den egentlige årsag til, at man nu står og nærmest er ved at aflyse den her folkeafstemning den 27. september, ikke i virkeligheden er, at man bare er bange for at få et nej, altså man er bange for det, der er sket i Holland og i Frankrig?
Pernille Sams (KF), 2001-03-02:
Det er heller ikke altid, det kan lade sig gøre, men det kan i hvert fald hjælpe på det, hvis man får at vide, at her ligger en konkret fortjeneste til virksomheden, hvis man medkøber det produkt. Så der er mange åbne spørgsmål tilbage for os, inden vi lægger os fast på det her lovforslag.
Mimi Jakobsen (CD), 2001-05-31:
Men jeg spørger bare fru Pernille Blach Hansen, når vi nu taler om, at politibetjentene begynder at skulle have aftaler: Jeg har dog aldrig været ude for, at nogen betragtede politibetjente som den økonomiske overklasse i Danmark. Statsministeren siger, og det har han jo desværre ret i, at ting tager tid.
Karsten Lauritzen (V), 2019-04-09:
En række af de tiltag, der udmøntes i lovforslaget, handler jo om et mere effektivt klageforløb og om at øge Skatteankestyrelsens produktivitet, samtidig med at den skattefaglige indsigt – altså at det ikke bare er hurtigere afgørelser, men rigtige afgørelser, der kommer hurtigt – øges.
Sólbjørg Jakobsen (LA), 2025-04-22:
Der er ikke et krav om nedslidning, der er ikke et krav om, hvilken branche du har været i, der er overhovedet ikke et krav, i forhold til om du har tæret på uddannelsessystemet, og det kan, når det drejer sig om, hvornår man er rask, og hvornår man er nedslidt, være alt fra 35 år og endda yngre og op til 90 år.
Per Dalgaard (DF), 2010-12-14:
Jeg mener, at vi skal udbrede vores viden, som vi har her i landet med hensyn til, hvordan man f.eks. undgår forurening fra de kraftværker, vi har, hvordan man sørger for at få et samfund, hvor vi tager hensyn til, at det, når der skal laves energi, skal gøres på en måde, der er bæredygtig – for at bruge et moderne udtryk.
Brian Mikkelsen (KF), 2014-04-03:
David Cameron, den engelske premierminister, har i forbindelse med sagen udtalt – og jeg citerer: at EU i dag er anderledes end for 30 år siden, og at vi derfor er nødt til at erkende, at den frie bevægelighed har udløst større folkevandringer på grund af stigende indkomstmuligheder.
Jann Sjursen (KD), 2004-11-17:
Nej, altså ikke som folketingsgruppen ser ud i dag, men det er klart, at min argumentation her i dag og den principielle afvisning af det her beslutningsforslag beror på, at lige præcis det her forslag for os at se vil være et overgreb mod folkekirken og andre trossamfund.
Kamal Qureshi (SF), 2008-06-04:
Derfor er det selvfølgelig væsentligt at finde ud af, om man kunne lave nogle strategier i de lande, hvor man så at sige ved, at der er en lovgivning, sådan at man under den lovgivning kan få de her grupper i tale og kan komme med nogle tilbud, som gør, at de her personer overhovedet bruger de tilbud.
Hans Andersen (V), 2007-05-23:
Til forskel fra regeringen i 1990’erne, som hr. Ole Sohn støttede op bag, er det jo i denne tid sådan, at når vi giver flere midler til kommunerne, sikrer vi os også, at de midler bliver anvendt på de områder, eksempelvis på ældreområdet, hvor der er behov for dem, og at disse midler ikke bliver brugt på alverdens andre ting som kultur osv.
Mai Mercado (KF), 2014-11-07:
Hvordan vil det blive sikret, at der fortsat bliver den her sundhedsfaglige kvalitet, hvor man får oplevelsen af, at man kommer ind på et rigtigt apotek – hvor der er en diskretionslinje, hvor der er den betjening, den service, man normalt får – og at man altså ikke som gamle fru Hansen måske bliver ledt på afveje og bliver sendt ned at se på noget kosttilskud eller noget andet undervejs?
Henriette Kjær (KF), 2001-05-28:
Regeringen har i redegørelsen opsat en masse punkter, den vil arbejde for i den videre proces i forbindelse med topmødet, bl.a. er der følgende citat fra redegørelsen: »Sikre en fortsat konkretisering og operationalisering af FN-konventionerne på miljøområdet på en måde der fastholder i-landenes ansvar for at gennemføre konkrete indsatser hjemme, samtidig med at u-landene inddrages og får øget mulighed for at fremme en økonomisk, social og miljømæssig bæredygtig udvikling i deres lande.«
Hans Andersen (V), 2012-01-26:
Når nu vi snakker om, at vi skal skabe sund vækst og gerne skulle have et samarbejde mellem vores hospitaler, universiteter og den store medicoindustri, som vi har i Danmark, vil jeg høre, hvad ministeren vil gøre, for at vi får skabt nogle flere kliniske forskningsforsøg på hospitalerne.
Mai Mercado (KF), 2025-01-14:
Altså, jeg er bekymret for, at vi kigger ind i en stigning, og jeg kan være ekstremt bekymret for, hvis fremmede magter pludselig vil begynde at bruge fentanyl og skubbe det ind i Danmark i et forsøg på at destabilisere Danmark og destabilisere europæiske lande.
Charlotte Broman Mølbæk (SF), 2025-02-19:
Så jeg synes stadig væk, at der mangler et svar på, hvorfor ordføreren så ikke hellere vil være med til at igangsætte et arbejde, hvor vi lige præcis kan få den her retsstilling til at fungere, altså så vi lige præcis kan få en retssikkerhed og en klageadgang for de her borgere, alt efter hvad de oplever, og få en reel prøvelse af det skete.
Hanne Lauritsen (SF), 2001-10-09:
Det er stadig uforståeligt for os, at der ikke ansættes mere pædagogisk uddannet personale i vores fængsler. Dette er for os at se vejen frem for at undgå nogle af de episoder, som i dag finder sted i kampen om førertrøjen, og for at undgå, at fængslerne bliver oplæringssteder for kriminalitet og stofmisbrug, og altså uden at fratage de indsatte oplysninger omkring dem, som er væsentlige i deres resocialiseringsforløb.
Lisbeth Bech Poulsen (SF), 2016-05-17:
For det er jo en opgave for politikerne her i salen at lave nogle rammer, som man synes er rimelige, og jeg synes, det er meget mærkeligt, at en retsordfører for et såkaldt liberalt parti synes, at det er rimeligt i et retssamfund både at kunne tilbageholde i op til 12 timer, udvide personkredsen og udvide strafferammen for noget, man ikke har gjort, altså at man er uskyldig.
Karen Ellemann (V), 2010-10-06:
Om de resterende 10.000 t er det jo besluttet ved aftalen om »Grøn Vækst 2.0«, at de bliver sendt i udvalg for at blive vurderet nærmere, både erhvervsøkonomisk og samfundsøkonomisk, sådan at vi netop kan blive klogere på, hvilke virkemidler der giver den største effekt, altså mest miljø for pengene.
Margrethe Vestager (RV), 2003-10-30:
Vi ser gerne, at det er meget præcist formuleret fra ministerens side, på hvilken måde og under hvilke regler tilladelserne skal gives til at løfte det her i fællesskab, men også hvordan ansvaret skal placeres i forhold til den konkrete udførelse af de opgaver, som kommer til at blive dækket af det her. Principielt er vi meget enige i, at det er positivt at åbne op for, at kommunerne kan løse den her type af opgaver i fællesskab.
Alex Ahrendtsen (DF), 2014-05-15:
Med aftalen om erhvervsuddannelserne har vi taget skridt i den rigtige retning, men vi havde gerne set, at man havde lavet en rigtig reform af hele ungdomsuddannelsessystemet, så vi en gang for alle kunne få langt flere til at tage en erhvervs- eller en erhvervsgymnasial uddannelse.
Else Theill Sørensen (KF), 2002-04-04:
I nogle tilfælde er den ene eller begge forældre ikke biologiske, men de er dog forældre og er en far og en mor. Et barn født af en mor, som ikke lever sammen med en mand, og barnet, som er blevet til ved insemination med sæd fra en anonym donor, har ingen chance for at finde ud af, hvem der er dets far, hverken socialt eller genetisk.
Carsten Hansen (S), 2012-04-10:
Den her nævnsstatistik vil altså give os et langt bedre indblik i, hvad der sker af ændringer i antallet af sager ved nævnene, og om der sker forskydninger mellem forskellige typer af sager, og det vil i øvrigt også kunne give Folketinget, når man stiller mig eller regeringen spørgsmål, et langt bedre indblik i, hvad der foregår, hvilke nævnssager der er, og hvilke forskydninger der vil være i det.
Villy Søvndal (SF), 2003-01-15:
Der vil jeg henvise til Berlingske Tidende fra den 4. januar 2003, hvor jeg vil citere formanden for KL's Socialudvalg, Horsensborgmesteren Vagn Ry Nielsen, som erkender, at førtidspensionen ofte ligger lige for, når det gælder de svageste ledige: »... men det har vi simpelt hen ikke råd til med den refusionsprocent.